
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφορά συντιλεστή δόμησης σε ακίνητο που βρί¬ 
σκεται εντός του ρυμοτομικού σχεδίου Δήμου Γλυφάδας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ί. Τις διατάξεις του Ν. 880/1979 «Περί καθορισμού ανωτάτου ορίου συντε- 
λεστού δομήσεως κ.λπ.» (Α' 58) και ειδικότερα το άρθρο 2. 

2. Τις διατάξεις του Π.Δ/τοσΆ70/1979 «Περί μετασχηματισμού των συ¬ 
ντελεστών δομήσεων εις εμβαδά καπά την εφαρμογή του Ν. 880/1979» (Α 
138), όπως τροποποιήθηκε με το από 19.6.1987 Π.Δ/γμα (Δ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων μεταφο- 
ράς συντελεστού δομήσεως κατά το Ν. 880/1979» (Α 154) όπως τροποποιή¬ 
θηκα» με το υπ' αριθ. 367/1987 Π.Δ/γμα (Α' 163). 

4. Τις διατάξεις του Ν. 1032/1980 «Περί συστάαεως Υπουργείου Χωροτα- 
ξίαις, Οικισμού και Περιβάλλοντος» (Α’ 57) και ειδικότερα τα άρθρα 2,3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά Όργανα» 
(Α' 137) και ειδικότερα το άρθρου 23 παράγρ. 1. 

6. Την από 30.6.1988 αίτηση του Σπόρου Ταλιαδούρου πληρεξουσίου των 
Δ. Ράγκου, Βασ. Χατζή, Κων/νου Ηλιόπουλου, Γκερλίντας Ηλιοπούλου, Αικα¬ 
τερίνης Ηλιοπούλου, Φραγκίσκου Ηλιόπουλου και Αθανοισίου Ηλιόπουλου. 

7. Την υπ’ αριθ. 318/1988 γνωμοδότηση του Κεντρικού Συμβουλίου Χω- 
ροταιξίοις. Οικισμού και Περιβάλλοντος. 

8. Την υπ’ αριθ. 71986/28.11.88 απόφαση του Αναπληρωτή Υπουργού 
Περιβάλλοντος, Χωροταξίας και Δημοσίων Έργων για προέγκριση της σχετι¬ 
κής μελέτης με πρόταση του Υπουργού, Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή δόμη¬ 
σης που εγκρίθηκε: α) με το από 1.6.1981 Π.Δ/γμα (Δ' 303) από το βαρυνό- 
μενο ακίνητο που βρίσκεται εντός του ρυμοτομικού σχεδίου Δήμου Καρδίτσας 
(Ν. Καρδίτσας) και περικλείεται από τις οδούς Γαμβέτα, Δ. Εμμανουήλ, Βενιζέ- 
λου και Δ. Λάππα φερομένου ως ιδιοκτησία Δ. Ράγκου και Βασιλικής συζ. 
Χατζή και για το οποίο έχει εκδοθεί ο υπ’ αριθ. 451/1988 σχετικός τίτλος δι¬ 
καιώματος μεταφοράς συντελεστή δόμησης και β) με το από 16.7.1985 Π.Δ/. 
γμα (Δ' 382) από το βαρυνόμενο ακίνητο που βρίσκεται εντός του ρυμοτομικού 
σχεδίου κοινότητας Βριλησίων (Ν. Αττικής) φερομένου ως ιδιοκτησία Κων/νου 
Ηλιόπουλου, Γκερλίντας Ηλιόπουλου, Φραγκίσκου Ηλιόπουλου, Αθανασίου 
Ηλιόπουλου και Αικατερίνης Ηλιόπουλου και για το οποίο έχει εκδοθεί ο υπ’ 
αριθ. 433/1988 σχετικός τίτλος δικαιώματος μεταφοράς συντελεστή δόμησης, 
σε άλλο ακίνητο (ωφελούμενο), που βρίσκεται εντός του ρυμοτομικού σχεδίου 
Δήμου Γλυφάδας (Ν. Αττικής) και επί της οδού Αναξαγόρα φερομένου ως ιδιο¬ 
κτησία Ζαχαρίτσας Τράπαλη, όπως το ωφελούμενο ακίνητο φαίνεται με στοι¬ 


χεία ΑΒΓΔΑ στο σχετικό πρωτότυπο διάγραμμα σε κλίμακα 1:500 που θεωρή¬ 
θηκε από τον Προϊστάμεμενο της Δ/νσης Τοπογραφικών Εφαρμογών με την 
υπ’ αριθ. 363/1989 πράξη του και που συνοπτικό του αντίτυπο δημοσιεύέται 
με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελεστή δό¬ 
μησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφελούμενο 
ακίνητο επιπλέον της επιτρεπομένης βάσει των ισχυόντων στην περιοχή όρων 
δόμησης 153,40 τ.μ. που (αντιστοιχεί σε 229 τ.μ. των βαρυνομένων ακινήτων 
(94 τ.μ. του με στοιχείο (α) αναφερομένου στην προηγούμενη παράγραφο ακι¬ 
νήτου και 135,00 τ.μ. του με στοιχείο (β) αναφερομένου στην ίδια παράγραφο 
(ακινήτου). 

3. Τα ειδικότερα στοιχεία του ωφελουμένου ακινήτου μετά τη μεταφορά είναι 
τα εξής: 

α) Εμβαδόν οικοπέδου: 632,40 τ.μ. 

β) Ποσοστό κάλυψης: 40%. 

γ) Συντελεστής δόμησης: 1,042. 

δ) Μέγιστο επιτρεπόμενο ύψος του κτιρίου: Δέκα οκτώ (18) μέτρα. 

ε) Το κτίριο πρέπει να ανεγερθεί εντός του ωφελουμένου ακινήτου, σύμφωνα 
με τις όψεις και κατόψεις που φαίνονται στα δεκατέσσερα (14) σχετικά πρωτό¬ 
τυπα διαγράμματα σε κλίμακα 1:50 που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την υπ’ αριθ. 363/1989 πράξη του και 
που συνοπτικά τους αντίτυπα δημοσιεύονται με το παρόν διάταγμα. 

Άρθρο 2 

1. Ακυρούται ο υπ’ αριθ. 433/1988 τίτλος δικαιώματος μεταφοράς συντε¬ 
λεστή δόμησης στο όνομα του Κων/νου Ηλιόπουλου, Γκερλίντας Ηλιοπούλου, 
Φραγκίσκου Ηλιόπουλου, Αθανάσιου Ηλιοπούλου και Αικατερίνης Ηλιοπου- 
λου. 

2. Εγκρίνεται η χορήγηση νέου τίτλου μεταφοράς συντελεστή δόμησης σε 
αντικατάσταση του υπ’ αριθ. 451/1988 τίτλου δικαιώματος μεταφοράς συντε¬ 
λεστή δόμησης στο όνομα των Δημητρίου Ράγκου και Βασιλικής Χατζή, του 
υπολειπομένου και μη χρηαιμοποιηθέντος εμβαδού 21 τ.μ. (156 - 135 = 21 
τ.μ.). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του στην Εφη¬ 
μερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Εργων, αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 13 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 




γΛιμακα οχεδιου ι: 50__ 

χρονος μελετης ΜΑΓΟΣ 1988_Ο Μηχανικός 

